ai4bharat/Pralekha huggingface dataset:
ভূ-বিজ্ঞানমন্ত্রক
মান্নার উপসাগরে ঘূর্ণিঝড় বুরেভি

নয়াদিল্লী, ৩ ডিসেম্বর, ২০২০
ভারতীয় আবহাওয়া দপ্তরের ঘূর্ণিঝড় সতর্কীকরণ দপ্তর জানিয়েছে যে উত্তর শ্রীলঙ্কা থেকে ঘূর্ণিঝড় বুরেভি ঘন্টায় ১৩ কিলোমিটার বেগে পশ্চিম-উত্তর পশ্চিম দিকে এগিয়ে চলেছে। এর ফলে ঘন্টায় ৭০-৯০ কিলোমিটার বেগে ঝোড়ো বায়ু বয়ে যাওয়া সম্ভাবনা রয়েছে। তেশরা ডিসেম্বর রাতে অথবা চৌঠা ডিসেম্বর ভোরে এই ঝড় দক্ষিণ তামিলনাড়ু উপকূলের পাম্বান ও কন্যাকুমারীর মধ্যবর্তী স্থান দিয়ে স্থলভাগে প্রবেশ করবে। এর ফলে দক্ষিণ তামিলনাড়ুর রামানাথাপুরম, থুঠুকুড়ি, তিরুনেলভেলি ও কন্যাকুমারী জেলা এবং সংলগ্ন দক্ষিণ কেরালা প্রভাবিত হবে।
দক্ষিণ তামিলনাড়ুর রামানাথাপুরম, থুঠুকুড়ি, তিরুনেলভেলি, কন্যাকুমারী, তেনকাশী, বিরুধুনগর, থেনি, মাদুরাই এবং শিবগঙ্গা জেলা এবং দক্ষিণ কেরালার থিরুভনন্তপুরম, কোল্লাম, পাঠানমথিত্তা, ইঢ়ুক্কি এবং আলাপুঝা জেলায় অতিভারি থেকে ভারি বৃ্ষ্টিপাতের সম্ভাবনা রয়েছে। একইসঙ্গে উত্তর তামিলনাডু়, পুদুচেরি, মাহে, কারাইকল, উত্তর কেরালা, উপকূলবর্তী অন্ধ্রপ্রদেশ এবং লাক্ষ্মাদ্বীপে আগামীকাল পর্যন্ত ইতস্ততভাবে ভারি থেকে অতিভারি বৃ্ষ্টিপাতের সম্ভাবনা রয়েছে।
আগামী ২৪ ঘন্টায় দক্ষিণ তামিলনাড়ু উপকূল, দক্ষিণ কেরালা উপকূলে ঘন্টায় ৭০-৯০ কিলোমিটার বেগে ঝোড়ো হাওয়া বইতে পারে। লাক্ষ্মাদ্বীপ ও মালদ্বীপ অঞ্চলে ঝোড়ো হাওয়া বইবার সম্ভাবনা রয়েছে।
এই ঘূর্ণিঝড়ের ফলে সমুদ্রর জল ১ মিটার উঁচুতে উঠে যাবে। এর কারণে নিচু এলাকাগুলি প্লাবিত হওয়ার সম্ভাবনা রয়েছে।
সমুদ্র উত্তাল থাকায় মান্নার উপসাগরে এবং দক্ষিণ তামিলনাড়ু, পশ্চিম শ্রীলঙ্কা ও কোমরিন অঞ্চলে সমুদ্র উত্তাল থাকবে। লক্ষ্মাদ্বীপ এবং মালদ্বীপে ও বঙ্গোপসাগরের দক্ষিণ-পশ্চিম দিকেও সমুদ্র উত্তাল থাকবে।
এর ফলে কাঁচা বাড়ি, বিদ্যুতের খুঁটি ক্ষতিগ্রস্ত হতে পারে। ধানের ক্ষেত, কলা, পেঁপের বাগিচারও ক্ষতি হবে। কেরালার সমুদ্র তীরবর্তী নিচু অঞ্চলে জলোচ্ছ্বাস দেখা দেবে।
আবহাওয়া প্রতিকূল থাকায় মৎস্যজীবিদের এইসব অঞ্চলে মাছ ধরতে যেতে নিষেধ করা হচ্ছে। আবহাওয়া সংক্রান্ত তথ্য পাওয়ার জন্য- www.mausam.imd.gov.in অথবা www.rsmcnewdelhi.imd.gov.in এই ওয়েবসাইটগুলিতে ক্লিক করুন অথবা মৌসম অ্যাপ, মেঘদূত অ্যাপ ও দামিনি অ্যাপ ডাউনলোড করার পরামর্শ দেওয়া হচ্ছে।
প্রধানমন্ত্রীরদপ্তর
মাদকের অপব্যবহার এবং অবৈধ পাচার বিরোধী আন্তর্জাতিক দিবসে প্রধানমন্ত্রীর বার্তা
নয়াদিল্লী, ২৬ জুন, ২০২১
মাদকের অপব্যবহার এবং অবৈধ পাচারের বিরুদ্ধে আজ আন্তর্জাতিক দিবসে, আমাদের সমাজ থেকে মাদকের ঝুঁকি দূর করতে তৃণমূল স্তরে যারা কাজ করে চলেছেন তাঁদের আমি প্রশংসা জানাই #জীবনরক্ষার্থে এ ধরণের প্রতিটি পদক্ষেপই গুরুত্বপূর্ণ। সর্বপরি মাদক অন্ধকার, ধ্বংস এবং সর্বনাশ ডেকে নিয়ে আসে।
আসুন আমরা #মাদকেরবিষয়েতথ্যভাগকরে নেওয়া-এর প্রতি আমাদের প্রতিশ্রুতি পুনরাবৃত্তি করি এবং মাদক মুক্ত ভারত গঠনের স্বপ্ন সার্থক করি। মনে রাখবেন মাদকাসক্তি কখনই শান্তি অথবা জীবনশৈলীর মান বজায় রাখেনা। একটি পুরনো #মনকিবাত অনুষ্ঠান পর্ব সকলের সঙ্গে ভাগ করে নিচ্ছি, যেখানে মাদকাসক্তি কাটিয়ে ওঠার বিভিন্ন দিক তুলে ধরা হয়েছে।
CG/SS/NS
(Visitor Counter : 437
যোগাযোগওতথ্যপ্রযুক্তিমন্ত্রক
কলকাতা জিপিও –তে “জয় হিন্দ পেক্স”–এর আয়োজন করা হয়েছে
কলকাতা, ২৬শে ফেব্রুয়ারী, ২০২১
স্বাধীনতার ৭৫ বর্ষ পূর্তি এবং নেতাজী সুভাষচন্দ্র বসুর ১২৫তম জন্মবার্ষিকী উপলক্ষ্যে ডাক বিভাগের পশ্চিমবঙ্গ সার্কেল ২ দিনের বিশেষ অনুষ্ঠান – “জয় হিন্দ পেক্স - ২০২১” আয়োজন করেছে। কলকাতা জিপিও-র রোটান্ডা হলে ২ দিনের এই ডাক টিকিট প্রদর্শনী চলছে। ডাক বিভাগের সচিব শ্রী পি. কে বিসোই এই প্রদর্শনীর উদ্বোধন করেছেন। অনুষ্ঠানে পশ্চিমবঙ্গ সার্কেলের চিফ পোস্ট মাস্টার জেনারেল শ্রী মার্ভিন আলেকজান্ডার সহ বিশিষ্ট ডাক টিকিট সংগ্রহকারীরা এই অনুষ্ঠানে উপস্থিত ছিলেন।
প্রদর্শনীতে জয় হিন্দ ডাক টিকিটের গোল্ডেল রেপ্লিকা প্রকাশিত হয়েছে। ১৯৪৭ সালে এটি প্রকাশিত হয়। ডাক বিভাগ, সুন্দরবনের মধু ও মোম সংগ্রহকারীদের বছর জুড়ে পরিশ্রমের স্বীকৃতি স্বরূপ তাদের নিয়ে একটি বিশেষ ডাক টিকিট প্রকাশ করেছে। ডাক টিকিট সংগ্রহকে উৎসাহ দিতে কলকাতা ফিলাটেলিক ক্লাব গড়ে তোলা হয়েছে, যেখানে বিপুল ডাক টিকিটের সম্ভার দেখা যাবে। আগামীকাল প্রদর্শনী শেষ হবে।
জলশক্তি মন্ত্রক
আগামী ১৭ জুন চতুর্থ জাতীয় জল পুরস্কার প্রদান করবেন উপরাষ্ট্রপতি
নয়াদিল্লি, ১৫ জুন, ২০২৩
উপরাষ্ট্রপতি শ্রী জগদীপ ধনখড় আগামী ১৭ জুন চতুর্থ জাতীয় জল পুরস্কার প্রদান করবেন। জলশক্তি মন্ত্রকের অন্তর্গত জল সম্পদ, নদী উন্নয়ন এবং গঙ্গা পুনরুজ্জীবন বিভাগ নতুন দিল্লির বিজ্ঞান ভবনের প্লেনারি হলে এই পুরস্কার বিতরণী অনুষ্ঠানের আয়োজন করেছে। চতুর্থ জাতীয় জল পুরস্কারে ১১টি বিভাগে যৌথ বিজেতা সহ মোট ৪১টি পুরস্কার বিজেতার নাম ঘোষণা করা হয়েছে। অনুষ্ঠানে প্রত্যেক পুরস্কার বিজয়ীকে একটি করে শংসাপত্র এবং ট্রফির পাশাপাশি নির্দিষ্ট বিভাগে নগদ আর্থিক পুরস্কার প্রদান করা হবে।
সেরা রাজ্য হিসেবে প্রথম পুরস্কার দেওয়া হবে মধ্যপ্রদেশকে। সেরা জেলা হিসেবে ওড়িশার গঞ্জাম জেলাকে পুরস্কার দেওয়া হবে। শ্রেষ্ঠ গ্রাম পঞ্চায়েত হিসেবে তেলেঙ্গানার ভদ্রদি কোঠাগুদেম জেলার জগন্নাধাপুরম গ্রাম পঞ্চায়েতকে পুরস্কৃত করা হবে। শ্রেষ্ঠ পুরসভা হিসেবে পুরস্কার দেওয়া হবে চন্ডীগড় পৌর নিগমকে। হরিয়ানার অ্যাডভান্স ওয়াটার ডাইজেস্ট প্রাইভেট লিমিটেডকে সেরা সংবাদ মাধ্যমের পুরস্কার দেওয়া হবে। সেরা বিদ্যালয় হিসেবে গুজরাটে মেহসানার জামিয়াতপুরা প্রাথমিক বিদ্যালয়কে পুরস্কৃত করা হবে। নিজের প্রতিষ্ঠানে শ্রেষ্ঠ জল ব্যবস্থাপনায় পুরস্কার দেওয়া হবে জম্মু-কাশ্মীরের শ্রী মাতা বৈষ্ণদেবী শ্রাইন বোর্ডকে। সেরা শিল্পসংস্থা হিসেবে পুরস্কার দেওয়া হবে বিহারের বেগুসরাইয়ের বারাউনি তাপবিদ্যুৎ কেন্দ্রকে। সেরা এনজিও হিসেবে পুরস্কার দেওয়া হবে রাজস্থানের উদয়পুরের অর্পণ সেবা সংস্থাকে। জল ব্যবহারের ক্ষেত্রে সেরা সংস্থা হিসেবে পুরস্কার পাবে গুজরাটের নর্মদার সঞ্জীবনী পিয়াত সহকারী মন্ডলী লিমিটেড। সিএসআর কর্মকান্ডের জন্য সেরা শিল্পসংস্থা হিসেবে পুরস্কার পাচ্ছে উত্তরপ্রদেশের নয়ডার এইচসিএল টেকনোলজিস লিমিটেড।
‘জল সমৃদ্ধ ভারত’-এর দৃষ্টিভঙ্গী বাস্তবায়নের জন্য দেশব্যাপী চলতি অভিযানের অঙ্গ হিসেবে বিভিন্ন ব্যক্তি ও সংস্থার ভালো কাজ এবং প্রয়াসকে উৎসাহ যোগাতে এই জাতীয় জল পুরস্কার প্রদান করা হয়। এর মাধ্যমে জলের গুরুত্ব সম্পর্কে সাধারণ মানুষের মধ্যে সচেতনতা তৈরি এবং জল ব্যবহারের ক্ষেত্রে সর্বোত্তম পদ্ধতি অনুসরণ করার বিষয়ে উৎসাহ দেওয়া হয়। এর ফলে জল সম্পদ সংরক্ষণ ও ব্যবহারের বিষয়ে সাধারণ মানুষের অংশগ্রহণ আরও জোরদার হয়ে উঠে।
প্রধানমন্ত্রী শ্রী নরেন্দ্র মোদীর নির্দেশে জলশক্তি মন্ত্রক জল সংরক্ষণ ও জল ব্যবস্থাপনা বিষয়ে একটি জাতীয় স্তরে প্রচারাভিযান শুরু করেছে। দেশের জল সম্পদ ব্যবস্থাপনার জন্য একটি সামগ্রিক দৃষ্টিভঙ্গী গ্রহণে এই কাজের সঙ্গে যুক্ত বিভিন্ন পক্ষকে উৎসাহিত করার লক্ষ্যে জাতীয় জল পুরস্কার চালু করা হয়। ২০১৮ সালে প্রথম জাতীয় জল পুরস্কারের সূচনা হয়। কোভিড মহামারীর কারণে ২০২১ সালে এই পুরস্কার প্রদান করা হয়নি।
চতুর্থ জাতীয় জল পুরস্কারের জন্য ২০২২ সালে ৩০ জুলাই কেন্দ্রীয় স্বরাষ্ট্র মন্ত্রকের রাষ্ট্রীয় পুরস্কার পোর্টাল চালু হয়। ২০২২ সালের ৩১ অক্টোবর শেষ দিন পর্যন্ত ৮৬৮টি আবেদন জমা পড়ে। আবেদনগুলি বাছাই ও মূল্যায়ণ করে দেখার পর এই পুরস্কার ঘোষণা করা হয়েছে।
CG/SS/NS….
(Visitor Counter : 74
রেলমন্ত্রক
গরিব কল্যাণ রোজগার অভিযানে ২১শে অগাস্ট পর্যন্ত ভারতীয় রেল ৬ লক্ষ ৪০ হাজারেরও বেশি কর্মদিবস সৃষ্টি করেছে
নয়াদিল্লি, ২৩ অগাস্ট, ২০২০
ভারতীয় রেল বিহার, ঝাড়খন্ড, মধ্যপ্রদেশ, ওডিশা, রাজস্থান ও উত্তর প্রদেশ – এই ৬টি রাজ্যে গরিব কল্যাণ রোজগার অভিযানে ৬ লক্ষ ৪০ হাজারেরও বেশি কর্মদিবস সৃষ্টি করেছে। রেল এবং শিল্প ও বাণিজ্য মন্ত্রী শ্রী পীযূষ গোয়েল ব্যক্তিগতভাবে এই প্রকল্পটির তদারকি করছেন। ৬টি রাজ্যের পরিযায়ী শ্রমিকদের প্রায় ১৬৫টি রেলের পরিকাঠামোগত প্রকল্পে যুক্ত করা হয়েছে। ২১শে অগাস্ট পর্যন্ত ১২ হাজার ২৭৬ জন শ্রমিক এই কাজে যুক্ত হয়েছেন। যে ঠিকাদাররা তাঁদের এই প্রকল্পগুলিতে কাজে লাগাচ্ছেন, রেল মজুরি বাবদ তাঁদের ১ হাজার ৪১০ কোটি ৩৫ লক্ষ টাকা দিয়েছে।
লেভেলে ক্রসিং – এর অ্যাপ্রোচ রোড নির্মাণ ও রক্ষণাবেক্ষণ, রেলের জমিতে থাকা সমস্ত নর্দমা পরিষ্কার, রেল স্টেশনের যাতায়াতের রাস্তাগুলি তৈরি ও সংস্কার, রেলের বিভিন্ন সম্পত্তির রক্ষণাবেক্ষণ এবং রেলের জমিতে গাছ লাগানোর মতো কাজে এইসব শ্রমিকদের যুক্ত করা হয়েছে। প্রসঙ্গত উল্লেখ্য, ২০শে জুন প্রধানমন্ত্রী শ্রী নরেন্দ্র মোদী গ্রামাঞ্চলে এবং অন্যান্য যেসব জায়গায় কোভিড-১৯ মহামারীর কারণে বিপুল শ্রমিক ফিরে এসেছেন, তাঁদের কর্মসংস্থানের জন্য গরিব কল্যাণ রোজগার প্রকল্পটির সূচনা করেছিলেন। এর জন্য ৫০ হাজার কোটি টাকা ব্যয় করা হবে। গ্রামোন্নয়ন ও পঞ্চায়েতি রাজ, সড়ক পরিবহণ ও মহাসড়ক, খনি, পানীয় জল পয়ঃনিষ্কাশন, পরিবেশ, রেল, পেট্রোলিয়াম ও প্রাকৃতিক গ্যাস, পুনর্নবীকরণযোগ্য জ্বালানি, সীমান্ত সড়ক, টেলিকম এবং কৃষি মন্ত্রক/দপ্তর গুলি এই প্রকল্পটি রূপায়ণ করছে।
(CG/CB/SB
জাহাজচলাচলমন্ত্রক
ভি ও চিদামবরনার পোর্ট ট্রাস্টে ভিজিল্যান্স সচেতনতা সপ্তাহ ২০২১ – এর সমাপ্তি অনুষ্ঠান
নয়াদিল্লি, ০২ ডিসেম্বর, ২০২১
ভি ও চিদামবরনার পোর্ট ট্রাস্টে ২৯ নভেম্বর ২০২১-এর ভিজিল্যান্স সচেতনতা সপ্তাহ উদযাপনের সমাপ্তি অনুষ্ঠানে বিভিন্ন প্রতিযোগিতায় অংশগ্রহণকারী স্কুল-কলেজের ছাত্রছাত্রী এবং বন্দরের কর্মীদের পুরস্কৃত করা হয়। ১৫০টিরও বেশি স্কুল ও কলেজের ছাত্রছাত্রীরা ২৬ অক্টোবর থেকে পয়লা নভেম্বর পর্যন্ত আয়োজিত বিভিন্ন অনুষ্ঠানে এবং প্রতিযোগিতায় অংশ নেন। পোর্ট ট্রাস্টের চেয়ারম্যান শ্রী টি কে রামাচন্দ্রণ বলেন, বিভিন্ন সরকারি প্রতিষ্ঠানে দেশের প্রতিটি নাগরিককে নানা কাজের জন্য যেতে হয়। সরকারি দপ্তরে যাতে জনসাধারণ সঠিক পরিষেবা পান, তার জন্য সর্বোচ্চ স্তর থেকে নজরদারি চালানো প্রয়োজন।
CG/CB/SB
(Visitor Counter : 94
সড়কপরিবহণওমহাসড়কমন্ত্রক
সড়ক পরিবহন ও মহাসড়ক মন্ত্রক, নির্মাণকাজে ব্যবহৃত বিশেষ ধরণের বাহনের সুরক্ষা সংক্রান্ত প্রয়োজনীয়তার বিষয়ে বিজ্ঞপ্তি প্রকাশ করেছে
নয়াদিল্লী, ২৮ অক্টোবর, ২০২০
সড়ক পরিবহন ও মহাসড়ক মন্ত্রক নির্মাণকাজে ব্যবহৃত বাহনগুলির জন্য সুরক্ষা প্রয়োজনীয়তা, বাহনের চালকদের সুরক্ষা, এই ধরণের বাহন যখন রাস্তার ওপর দিয়ে চলাচল করবে তখন অন্যান্য বাহনের নিরাপত্তা সহ সংশ্লিষ্ট বিষয়গুলি নিয়ে ২৭শে অক্টোবর GSR 673  বিজ্ঞপ্তি জারি করেছে। ২০২১এর এপ্রিল থেকে ২০২৪এর এপ্রিল পর্যন্ত পর্যায়ক্রমে এই গাড়িগুলির ক্ষেত্রে সুরক্ষা সংক্রান্ত নিয়মগুলি চালু করতে হবে।
১৯৮৯ সালের সিএমভিআর অনুসারে বর্তমানে এই ধরণের বাহনগুলির সুরক্ষাবিধি নির্ধারিত হচ্ছে।
প্রস্তাব অনুসারে বাহনগুলির মধ্যে ভিশ্যুয়াল ডিসপ্লের প্রয়োজনীয়তা বিবেচনা করে যথাযথ ব্যবস্থা নিতে হবে। এরফলে ওই বাহনের পরিচালনার জায়গা, বাহনের রক্ষণাবেক্ষণ, ধাতব নয় এমন পদার্থ দিয়ে নির্মিত জ্বালানীর ট্যাঙ্ক, বাহন থেকে বেরনোর বিকল্প পথ, হ্যান্ড রেলের ব্যবস্থা, সিট বেল্ট, বাহন পরিচালক যাতে সবকিছু স্পষ্ট দেখতে পান তার ব্যবস্থা করা ইত্যাদি বিষয়গুলি রাখা হচ্ছে। এছাড়াও এই সব বাহন যখন চলাচল করবে তখন তার থেকে সৃষ্ট শব্দের ফলে বাহনের চালকের শ্রবণ ক্ষমতার যাতে কোন সমস্যা না হয় তার জন্য নিয়মে কিছু সংশোধন ঘটানো হয়েছে। দেশে বর্তমানে বিভিন্ন পরিকাঠামো নির্মাণ প্রকল্পে এই ধরণের বাহন ব্যবহার করা হচ্ছে। বাহন চালকদের সুরক্ষা যাতে যথাযথ নিশ্চিত করা যায় এবং এই বাহনগুলি রাস্তা দিয়ে যখন চলাচল করবে সেই সময় অন্যান্য বাহনের যাতে কোন সমস্যা না হয় এইসব বিষয়গুলি বিবেচনা করা হয়েছে। এ সংক্রান্ত খসড়া বিজ্ঞপ্তিটি ১৩ই আগস্ট প্রকাশিত হয়েছিল এবং জনসাধারণের কাছ থেকে এ বিষয়ে মতামত আহ্বান করা হয়েছিল।
GSR 673  দেখার জন্য নিচের লিঙ্কে ক্লিক করুন -
https://static.pib.gov.in/WriteReadData/userfiles/GSR%20673%2027%20october%202020%20safety%20standards%20for%20CEV.pdf
CG/CB/NS
(Visitor Counter : 90
অর্থমন্ত্রক
কলকাতার ভারতীয় জাদু ঘরের পুর্নগঠনে সায় অর্থমন্ত্রী
কেন্দ্রীয় বাজেটে ২ হাজার ৫০০ কোটি টাকা বরাদ্দ হল পর্যটন ক্ষেত্রের উন্নয়নে
নয়াদিল্লি, ০১ ফেব্রুয়ারি, ২০২০
কেন্দ্রীয় বাজেটে ২ হাজার ৫০০ কোটি টাকা বরাদ্দ হয়েছে পর্যটন ক্ষেত্রের উন্নয়নে। দেশ, আন্তর্জাতিক পর্যটকদের কাছে ভারতকে আকর্ষণীয় গন্তব্য হিসেবে তুলে ধরতে কেন্দ্রীয় অর্থমন্ত্রী শ্রীমতি নির্মলা সীতারমন ২০২০-২১ অর্থবর্ষে পর্যটন ক্ষেত্রে ২ হাজার ৫০০ কোটি টাকা বরাদ্দ করেছেন। তিনি এছাড়াও বাজেটে ৩ হাজার ১৫০ কোটি টাকা বরাদ্দ করেছেন কেন্দ্রীয় সংস্কৃতি মন্ত্রকের জন্য জাদুঘর এবং পুরাতত্ত্ব বিষয়ক মানব সম্পদ গড়ে তুলতে কেন্দ্রীয় অর্থমন্ত্রী এই প্রথম ইন্ডিয়ান ইন্সটিটিউট অফ হেরিটেজ অ্যান্ড কনজারভেশন নামের জাতীয় প্রতিষ্ঠান গড়ে তোলার প্রস্তাব দিয়েছেন। এই প্রতিষ্ঠান সংস্কৃতি মন্ত্রকের অধীনে ডিমড ইউনিভার্সিটি হিসেবে কাজ করবে।
পর্যটন সংক্রান্ত রাজস্ব বাড়াতে অর্থমন্ত্রী বলেন, পর্যটন বিষয়ক প্রতিযোগিতা মূলক সূচক অনুযায়ী ভারত ২০১৪র ৬৫ ক্রমতালিকা থেকে অনেকটাই ওপরে উঠে ২০১৯এ ৩৪এ এসে পৌঁছেছে। তিনি বলেন, এরফলে বৈদেশিক মুদ্রা আয় ১.৭৫ লক্ষ কোটি টাকা থেকে ৭.৪ শতাংশ বেড়ে ২০১৯এর জানুয়ারিতে ১.৮৮ লক্ষ টাকায় পৌঁছেছে।
পর্যটন ক্ষেত্রের পুনরুজ্জীবনে শ্রীমতি সীতারমন ৮টি নতুন জাদুঘর বা মিউজিয়াম স্হাপনের প্রস্তাব করেন যারমধ্যে রয়েছে ৫টি ঐতিহাসিক এবং ঐতিহ্যবাহী স্হানকে ঘিরে পরিকাঠামো গড়ে তোলা। এছাড়াও দেশের ৫টি বড় জাদুঘর বা মিউজিয়ামে পুর্ননবীকরণে সায় দেওয়া হয়েছে বাজেটে।
যে ৫টি পুরাতত্ত্ব বিষয়ক স্হান ঐতিহ্যবাহী স্হান হিসেবে গড়ে তোলার প্রস্তাব হয়েছে  তারমধ্যে রয়েছে
· রাখিগড়ী 
· হস্তিনাপুর 
· শিবসাগর 
· ধোলাভিরা 
· আদিচানাল্লুর 
দেশের সবচেয়ে পুরনো জাদুঘর কলকাতার ভারতীয় জাদুঘরের পুনরুজ্জীবনের ঘোষনা প্রধানমন্ত্রী নরেন্দ্র মোদী ২০২০র জানুয়ারিতে করেন। পাশাপাশি মুদ্রা ও বাণিজ্য বিষয়ক জাদুঘর পুরনো টাঁকশালে নিয়ে যাওয়ার সুপারিশও করা হয়েছে বাজেটে।
এছাড়া, ঝাড়খন্ডের রাঁচিতে উপজাতি বিষয়ক জাদুঘর স্হাপনে সহায়তা যোগানো হবে অর্থমন্ত্রকের তরফে। পাশাপাশি, সারা দেশে ৪টি আরও জাদুঘরের পুনর্গঠনের প্রস্তাব করা হয়েছে বাজেটে।
CG/SSS/NS
(Visitor Counter : 83
পেট্রোলিয়ামওপ্রাকৃতিকগ্যাসমন্ত্রক
অগ্রণী রাষ্ট্রায়ত্ব তেল সংস্থাগুলি আগামীদিনে গড়ে উঠতে চলা কয়েকটি ইথানল প্ল্যান্টের জন্য ত্রিপাক্ষিক চুক্তি স্বাক্ষর করেছে
নয়াদিল্লী, ১১ মে, ২০২২
রাষ্ট্রায়ত্ব তেল বিপণন সংস্থা- ভারত পেট্রোলিয়াম কর্পোরেশন লিমিটেড, ইন্ডিয়ান অয়েল কর্পোরেশন লিমিটেড এবং হিন্দুস্থান পেট্রোলিয়াম কর্পোরেশন লিমিটেড দেশে আগামীদিনে গড়ে উঠতে চলা কয়েকটি ইথানল প্ল্যান্টের জন্য দীর্ঘমেয়াদী ভিত্তিতে ইথানল সংগ্রহের লক্ষ্যে এক চুক্তি স্বাক্ষর করেছে। রাষ্ট্রায়ত্ব তেল বিপণন সংস্থাগুলির মধ্যে এটিই এ ধরণের প্রথম ত্রিপাক্ষিক চুক্তি। চুক্তি স্বাক্ষর অনুষ্ঠানে বিহার সরকারের শিল্প দপ্তরের মুখ্যসচিব শ্রী সঞ্জীব পুন্ডরিক, ভারতীয় স্টেট ব্যাঙ্কের ম্যানেজিং ডাইরেক্টর অশ্বিনী ভাটিয়া, ভারত পেট্রোলিয়াম কর্পোরেশন লিমিটেডের কর্পোরেট বিপণন বিষয়ক কার্যনির্বাহী অধিকর্তা শ্রী সুখমল জৈন প্রমুখ উপস্থিত ছিলেন।
উল্লেখ করা যেতে পারে, ভারতীয় স্টেট ব্যাঙ্ক, ইন্ডিয়ান ওভারসিজ ব্যাঙ্ক এবং ইন্ডিয়ান ব্যাঙ্ক রাষ্ট্রায়ত্ব তেল বিপণন সংস্থাগুলির সঙ্গে ত্রিপাক্ষিক চুক্তিতে যুক্ত রয়েছে। চুক্তি অনুযায়ী প্ল্যান্টগুলি থেকে উৎপাদিত ইথানল রাষ্ট্রায়ত্ব তেল বিপণন সংস্থাগুলিকে বিক্রি করা হবে। এই ইথানল পেট্রোলের সঙ্গে মেশানো হবে। কেন্দ্রীয় সরকার পেট্রোলে ইথানল মেশানোর জন্য ইতিমধ্যেই একটি কর্মসূচি গ্রহণ করেছে। তেল বিপণন সংস্থাগুলিকে সরবরাহকৃত ইথানলের জন্য যে অর্থ পাওয়া যাবে তা অর্থ সহায়তাকারী ওই তিনটি ব্যাঙ্কে জমা পড়বে। এরফলে প্রয়োজনে আরও ঋণ সহায়তার ক্ষেত্রে সুবিধা হবে।
২০২১-২২ ইথানল সরবরাহ বর্ষে দেশে পেট্রোলের সঙ্গে ৯.৯০ শতাংশ ইথানল মেশানো হয়েছে। পক্ষান্তরে ১৮৬ কোটি লিটার পেট্রোল সাশ্রয়ের পাশাপাশি ৯ হাজার কোটি টাকার বেশি বিদেশী মুদ্রা সঞ্চয় হয়েছে। এদিকে কেন্দ্রীয় সরকার ২০২৫-এর মধ্যে ২০ শতাংশ ইথানল মিশ্রণের লক্ষ্য স্থির করেছে। এই লক্ষ্য পূরণে ২০২৫-২৬ নাগাদ দেশে ১ হাজার ১৬ কোটি লিটার ইথানল উৎপাদনের প্রয়োজন। কিন্তু বর্তমান উৎপাদনের নিরিখে লক্ষ্য পূরণের ক্ষেত্রে এখনও প্রায় ৬৫০ কোটি লিটার উৎপাদন-ঘাটতি রয়েছে। সেই অনুসারে দেশে ইথানল উৎপাদনের জন্য যে ৫টি প্ল্যান্ট গড়ে তোলা হচ্ছে সেগুলি থেকে বার্ষিক ২৩ কোটি লিটার ইথানল উৎপাদিত হবে।
CG/BD/NS
(Visitor Counter : 89
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২৩ জানুয়ারি, ২০২২
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১৬১.৯২ কোটি টিকার ডোজ দেওয়া হয়েছে
বর্তমানে আরোগ্যের হার ৯৩.১৮ শতাংশ
গত ২৪ ঘন্টায় ৩,৩৩,৫৩৩ জন নতুন করে আক্রান্ত হয়েছেন
গত ২৪ ঘন্টায় ২ লক্ষ ৫৯ হাজার ১৬৮ জন আরোগ্য হয়ে উঠেছেন, আরোগ্যের সংখ্যা মোট বেড়ে হয়েছে ৩ কোটি ৬৫ লক্ষ ৬০ হাজার ৬৫০
ভারতের সক্রিয় ভাবে করোনা আক্রান্তের পরিমাণ ৫.৫৭ শতাংশ
সাপ্তাহিক ভিত্তিতে আক্রান্তের হার ১৬.৮৭ শতাংশ
দৈনিক আক্রান্তের হার ১৭.৭৮ শতাংশ
এ পর্যন্ত ৭১.৫৫ কোটি নমুনা পরীক্ষা করা হয়েছে
গত ২৪ ঘন্টায় ১৮,৭৫,৫৩৩ টি নমুনা পরীক্ষা করা হয়েছে
CG/ SB
(Visitor Counter : 91
স্বাস্থ্যওপরিবারকল্যাণমন্ত্রক
ডিসিজিআই দুই থেকে ১৮ বছর বয়সীদের মধ্যে দ্বিতীয়/তৃতীয় পর্যায়ে কোভ্যাকসিন টিকার পরীক্ষামূলক প্রয়োগে অনুমতি দিয়েছে মেসার্স ভারত বায়োটেক ৫২৫ জন স্বাস্থ্যবান স্বেচ্ছাসেবকের মধ্যে এই পরীক্ষা চালাবে
নতুন দিল্লি, ১৩ মে, ২০২১
জাতীয় ওষুধ নিয়ামক সংস্থা ড্রাগস কন্ট্রোলার জেনারেল অফ ইন্ডিয়া  সমস্ত বিষয় যথাযথ ভাবে খতিয়ে দেখার পর বিশেষজ্ঞ কমিটির প্রস্তাব গ্রহণ করে ২ থেকে ১৮ বছর বয়সীদের মধ্যে কোভিড টিকার দ্বিতীয় ও তৃতীয় পর্যায়ে পরীক্ষামূলক প্রয়োগের বিষয়ে অনুমতি দিয়েছে। কোভ্যাকসিন টিকা উৎপাদক সংস্থা ভারত বায়োটেক লিমিটেড এই পরীক্ষামূলক প্রয়োগ চালাবে।
হায়দ্রাবাদ ভিত্তিক মেসার্স ভারত বায়োটেক ইন্টারন্যাশনাল লিমিটেড ২ থেকে ১৮ বছর বয়সীদের মধ্যে কোভ্যাকসিন টিকার দ্বিতীয়/তৃতীয় পর্যায়ে পরীক্ষামূলক প্রয়োগের বিষয়ে সরকারের কাছে প্রস্তাব জমা দেয়। টিকা উৎপাদক এই সংস্থাটি ৫২৫ জন স্বাস্থ্যবান স্বেচ্ছাসেবকের মধ্যে পরীক্ষা চালাবে।
মানব দেহে প্রয়োগের সময় এই টিকার দুটি ডোজ দেওয়া হবে। মাংসপেশিতে প্রথম ডোজ দেওয়ার ২৮ দিন পর দ্বিতীয় ডোজ দেওয়া হবে।
বিশেষজ্ঞ কমিটি টিকা উৎপাদক ওই সংস্থার প্রস্তাবে দ্রুত আলাপ-আলোচনা করে প্রয়োজনীয় সিদ্ধান্ত নেয়। এরপর, কমিটি নির্দিষ্ট কিছু শর্তাবলি অনুযায়ী দ্বিতীয় ও তৃতীয় পর্যায়ে টিকার পরীক্ষামূলক প্রয়োগে অনুমতি দেয়।
CG/BD/AS
(Visitor Counter : 176
প্রধানমন্ত্রীরদপ্তর
নবরাত্রিতে মা স্কন্দমাতার আশীর্বাদ প্রার্থনা করেছেন প্রধানমন্ত্রী
নয়াদিল্লি, ৩০ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী নবরাত্রির পঞ্চম দিনে মা স্কন্দমাতার কাছে ভক্তদের জন্য আশীর্বাদ প্রার্থনা করেছেন। তিনি মা স্কন্দমাতার একটি স্তোত্রপাঠ সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেছেন, “নমামি স্কন্দমাতরম্ স্কন্ধধারিণীম। 
সমগ্রতত্ত্বসাগরম্পারপারগহরাম।। 
মা স্কন্দমাতা সকলের জীবনকে আনন্দময় করে তুলুন। দেশবাসীর পক্ষ থেকে তাঁকে আরাধনা করি”।
PG/CB/SB
(
জলশক্তি মন্ত্রক
স্কুল এবং অঙ্গনওয়াড়ী কেন্দ্রে ১০০ দিনের মধ্যে জল সরবরাহের জন্য প্রধানমন্ত্রী শ্রী নরেন্দ্র মোদীর পরামর্শ ও নেতৃত্বে কেন্দ্রীয় জলশক্তি মন্ত্রীর একটি কর্মসূচির সূচনা
নয়াদিল্লী, ২ অক্টোবর, ২০২০
প্রধানমন্ত্রী শ্রী নরেন্দ্র মোদীর পরামর্শ এবং দূরদর্শী নেতৃত্বের মাধ্যমে দেশে শিশুদের বিশুদ্ধ ও নিরাপদ পানীয় জল পৌঁছে দেওয়ার মহতী উদ্যোগ হাতে নেওয়া হয়েছে। কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত আজ ১০০ দিনের মধ্যে দেশের সব স্কুল এবং অঙ্গনওয়াড়ী কেন্দ্রে পাইপের মাধ্যমে পানীয় জল পৌঁছে দেওয়ার এক বিশেষ কর্মসূচির সূচনা করেছেন। জল জীবন মিশনের বাস্তবায়নের জন্য প্রধানমন্ত্রী ২৯শে সেপ্টেম্বর যখন গ্রাম পঞ্চায়েত ও জল সমিতিগুলির জন্য ‘মার্গদর্শিকা’ প্রকাশ করেন তখনই তিনি এই কর্মসূচির কথা জানান। প্রধানমন্ত্রী আগামী ১০০ দিনের মধ্যে দেশের প্রতিটি স্কুল এবং অঙ্গনওয়াড়ী কেন্দ্রে বিশুদ্ধ পানীয় জল সরবরাহ নিশ্চিত করতে দোশরা অক্টোবর এই কর্মসূচি সূচনা কথা জানিয়েছিলেন। এই প্রতিষ্ঠানগুলিতে পাইপের মাধ্যমে জল সরবরাহ নিশ্চিত করতে তিনি রাজ্যগুলির কাছে প্রয়োজনীয় ব্যবস্থা গ্রহণের অনুরোধ জানান। যেহেতু শিশুরা বিভিন্ন জলবাহিত রোগের শিকার হয়, তাই তাদের বিশুদ্ধ জল সরবরাহের বিষয়টিকে অগ্রাধিকার দেওয়া হয়েছে।
জাতীয় জল জীবন মিশন এই কর্মসূচির মাধ্যমে সমস্ত রাজ্য ও কেন্দ্রশাসিত অঞ্চলগুলিকে প্রস্তাব দিয়েছে আগামী ১০০ দিনের মধ্যে স্কুল, অঙ্গনওয়াড়ী কেন্দ্র এবং অন্যান্য সরকারি প্রতিষ্ঠানে বিশুদ্ধ পানীয় জল সরবরাহ নিশ্চিত করতে তারা যাতে গ্রাম সভায় দ্রুত এ বিষয়ের ওপর প্রস্তাব পেশ করেন। এই পরিষেবা গ্রাম পঞ্চায়েত এবং গ্রামের জল ও স্বাস্থ্য বিধান কমিটি বা জল সমিতি পরিচালনা করবে। এর মধ্য দিয়ে আমাদের শিশুদের স্বাস্থ্য এবং সার্বিক বিকাশ নিশ্চিত হবে। মহাত্মা গান্ধীর ১৫১তম জন্ম দিবসে জাতির জনকের প্রতি এটি যথার্থ শ্রদ্ধা নিবেদন।
২০২৪ সালের মধ্যে গ্রামাঞ্চলে প্রত্যেক বাড়িতে পাইপের মাধ্যমে জল সরবরাহ নিশ্চিত করা জল জীবন মিশনের অঙ্গ। মহিলা এবং শিশুদের এই প্রকল্পে বিশেষ গুরুত্ব দেওয়া হয়েছে। ডাইরিয়া, ডিসেন্ট্রি, কলেরা, টাইফয়েড ইত্যাদি জলবাহিত রোগে শিশুরা সবথেকে বেশি ক্ষতিগ্রস্ত হয়। তাদের শারীরিক বিকাশের সময় এ ধরণের সংক্রমণে বিরূপ প্রভাব পরে। যেসব অঞ্চলে জলে আর্সেনিক, ফ্লুরাইড, ক্ষতিকর ধাতু ইত্যাদি মিশ্রিত অবস্থায় পাওয়া যায় সেইসব এলাকায় এই ধরণের জল পানে জটিল শারীরিক সমস্যা দেখা দেয়। তাই এই কর্মসূচির মাধ্যমে গ্রামাঞ্চলে এইসব সমস্যার সমাধানের জন্য উদ্যোগ নেওয়া হয়েছে।
CG/CB /NS
(Visitor Counter : 152
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা রাজকোট-কানালুস ডবল রেল লাইনের অনুমোদন দিয়েছে
নতুন দিল্লি, ২৯ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে অর্থনীতি বিষয়ক ক্যাবিনেট কমিটি রাজকোট-কানালুস ডবল রেল লাইনের অনুমোদন দিয়েছে। এই রেল প্রকল্পে ব্যায় বরাদ্দ ধরা হয়েছিল ১,০৮০.৫৮ কোটি টাকা। এখন এই প্রকল্পের কাজ বেড়ে যাওয়ায় তা শেষ করতে খরচ ধরা হয়েছে ১,১৬৮.১৩ কোটি টাকা। রাজকোট থেকে কানালুস পর্যন্ত মোট ১১১.২০ কিলোমিটার ডবল লাইনের কাজ করা হবে। এই প্রকল্পের কাজ শেষ করতে চার বছর সময় লাগবে।
এই বিভাগে বর্তমানে পণ্য পরিবহণ হয়ে থাকে। মূলত কয়লা, সিমেন্ট, সার এবং খাদ্যশস্য পরিবহণ করা হয়। এই প্রকল্পের কাজ শেষ হলে রিলায়েন্স পেট্রোলিয়াম, ইএসএসএআর অয়েল এবং টাটা কেমিকেলের মতো বড় বড় শিল্প সংস্থাগুলির ভবিষ্যতে পণ্য পরিবহণ উল্লেখযোগ্য পরিমাণে বৃদ্ধি পাবে। বর্তমানে এই বিভাগে ৩০ জোড়া যাত্রী/ মেল এক্সপ্রেস ট্রেন যাতায়াত করে। ডবল লাইনের কাজ শেষ হলে এই লাইনে যাত্রী পরিবহণের ক্ষমতা বহু গুণ বৃ্দ্ধি পাবে। পাশাপাশি ক্রসিং-এর কারণে অনেক সময় ট্রেন আটকে থাকার সমস্যাও হ্রাস পাবে। রাজকোট থেকে কানালুস পর্যন্ত প্রস্তাবিত ডবল লাইন চালু হলে সৌরাষ্ট্র অঞ্চলের উন্নয়ন বহু গুণ বৃদ্ধি পাবে।
CG/SS/SKD/
(
প্রধানমন্ত্রীরদপ্তর
অস্কার জয়ের জন্য ‘দ্যা এলিফ্যান্ট হুইসপারার্স’-এর পুরো দলকে অভিনন্দন জানালেন প্রধানমন্ত্রী
নয়াদিল্লি, ১৩ মার্চ, ২০২৩
স্বল্প দৈর্ঘ্যের ছবি হিসেবে শ্রেষ্ঠ তথ্যচিত্র হিসেবে নির্বাচিত হয়ে ‘দ্যা এলিফ্যান্ট হুইসপারার্স’ অস্কার জেতায় প্রধানমন্ত্রী শ্রী নরেন্দ্র মোদী ছবির নির্মাতা কার্তিকী গঞ্জালেস, ছবির প্রযোজক গুনিত মঙ্গা এবং এই ছবির সঙ্গে যুক্ত পুরো দলকে অভিনন্দন জানিয়েছেন।
অ্যাকাডেমির এক ট্যুইটের প্রত্যুত্তরে প্রধানমন্ত্রী ট্যুইট করে বলেছেন;
“এই সম্মানের জন্য @EarthSpectrum, @guneetm এবং ‘দ্যা এলিফ্যান্ট হুইসপারার্স’-এর পুরো দলকে অভিনন্দন। প্রকৃতির সঙ্গে সম্প্রীতির বন্ধনে যুক্ত হয়ে বসবাস এবং সুস্থায়ী উন্নয়নের গুরুত্বকে এই ছবি অসাধারণভাবে ফুটিয়ে তুলেছে। #Oscars”
PG/AB/NS
(
রেলমন্ত্রক
পূর্ব রেলের কোভিড–১৯ পার্সেল এক্সপ্রেস ট্রেন আর-ও বেশি দিন চলবে
কলকাতা, ১৬ এপ্রিল, ২০২০
কোভিড–১৯ মহামারীর মোকাবিলার প্রেক্ষিতে প্রতিরোধমূলক নিয়ন্ত্রণ ব্যবস্থার মধ্যে পূর্ব রেল, দেশের বিভিন্ন প্রান্তে নিত্যপ্রয়োজনীয় সামগ্রীর সরবরাহ বজায় রাখতে বিভিন্ন রুটে পার্সেল এক্সপ্রেস ট্রেন বাড়ানোর সিদ্ধান্ত নিয়েছে। শিয়ালদহ – গুয়াহাটি – শিয়ালদহ, হাওড়া – গুয়াহাটি – হাওড়া, শিয়ালদহ – মালদা টাউন – শিয়ালদহ, হাওড়া – জামালপুর – হাওড়া, হাওড়া - নতুন দিল্লি – হাওড়া, শিয়ালদহ – নতুন দিল্লি – শিয়ালদহ, হাওড়া – মুম্বাই সিএসএমটি – হাওড়া রুটে এই পার্সেল এক্সপ্রেস ট্রেনগুলি চলাচল করছে। আগামী ৩ মে পর্যন্ত এই ট্রেনগুলির জন্য টাইমটেবিল নির্ধারিত হয়েছে।
বিভিন্ন অঞ্চলের চাহিদা অনুসারে পূর্ব রেলের এই পার্সেল এক্সপ্রেস ট্রেনগুলি নিত্যপ্রয়োজনীয় সামগ্রী পরিবহণ করবে। পশ্চিমবঙ্গ থেকে মূলত ওষুধ, অস্ত্রপচারের জিনিসপত্র, তাজা শাক-সব্জি, মাছ, ডিম, পানপাতা, ডাক বিভাগের চিঠিপত্র, প্রতিরক্ষা সরঞ্জাম, পোষাক সহ অন্যান্য জিনিসপত্র পাঠানো হচ্ছে। একারণে এই পার্সেল এক্সপ্রেস ট্রেনগুলো ব্যবসা – বাণিজ্যের ক্ষেত্রে খুব গুরুত্বপূর্ণ।
উৎসাহী উপভোক্তারা যোগাযোগ করতে পারেন, হাওড়া – ৯০০২০২২৯৬২, শিয়ালদহ – ৯০০২০২১৯৬৪, আসানসোল – ৯০০২০২৩৯৬২, মালদা ও জামালপুর – ৯০০২০২৪৯৬১, সদরদপ্তর – ৯০০২০২০৯৭১ এবং সিপিএলআই / হাওড়া – ৯০০২০২২৯৭৫, সিএস/ পার্সেল / শিয়ালদহ – ৯০০২০৭১৯৫৭
SSS/CB
(Visitor Counter : 10
শ্রমওকর্মসংস্থানমন্ত্রক
শ্রী ভূপেন্দর যাদব বলেছেন, প্রধানমন্ত্রী শ্রী নরেন্দ্র মোদীর নেতৃত্বে অমৃতকালে ভারত সামাজিক সুরক্ষা ও মানব সম্পদের মর্যাদাপূর্ণ কর্মসংস্থান নিশ্চিত করতে তার অঙ্গীকার বাস্তবায়িত করছে
নতুন দিল্লি, ৮ ই জুন ২০২৩
কেন্দ্রীয় শ্রম ও কর্মসংস্থান এবং পরিবেশ, বন ও জলবায়ু পরিবর্তন মন্ত্রী শ্রী ভূপেন্দর যাদব জেনেভায় ১৩ ই জুন ১১১ তম আন্তর্জাতিক শ্রম কনফারেন্সের পূর্ণাঙ্গ অধিবেশনে ভাষণ দিয়েছেন। তিনি বলেন, প্রধানমন্ত্রী শ্রী নরেন্দ্র মোদীর নেতৃত্বে অমৃতকালে ভারত সামাজিক সুরক্ষা ও মানব সম্পদের মর্যাদাপূর্ণ কর্মসংস্থান নিশ্চিত করতে তার অঙ্গীকার বাস্তবায়িত করছে।
জি-২০ গোষ্ঠীর সভাপতির দায়িত্ব পালনের সময় ভারত বিভিন্ন রাষ্ট্রের শ্রমশক্তির দক্ষতার ঘাটতি পূরণে সচেষ্ট হয়েছে। বিভিন্ন দেশের মধ্যে দক্ষ শ্রমশক্তি ও যোগ্যতাকে পারস্পরিক স্বীকৃতি আদায়ের জন্য বিশেষ উদ্যোগ নেওয়া প্রয়োজন। গিগ ও প্ল্যাটফর্ম কর্মী সহ সকলকে সর্বাঙ্গীন সামাজিক সুরক্ষার আওতায় নিয়ে আসতে ভারত একটি সুস্থায়ী আর্থিক ব্যবস্থাপনা গড়ে তোলার জন্য সক্রিয় হয়েছে।
কনফারেন্স চলাকালীন শ্রী যাদব -র মহানির্দেশক শ্রী গিলবার্ট হাংবোর সঙ্গে সাক্ষাৎ করেন। ভারতের সভাপতিত্বে জি-২০ গোষ্ঠীর সুস্থায়ী আর্থিক ব্যবস্থাপনার লক্ষ্যে সামাজিক সুরক্ষা, গিগ ও প্ল্যাটফর্ম অর্থনীতি এবং আন্তর্জাতিক স্তরে দক্ষতার ঘাটতি পূরণে পরিবেশ সংক্রান্ত কর্মীগোষ্ঠীর অগ্রাধিকারের তালিকায় থাকা বিভিন্ন বিষয় নিয়ে তাঁরা আলোচনা করেন।
CG/CB/SG
(Visitor Counter : 51